Source: https://www.hardware.fi/artikkelit/artikkeli.cfm/amd_radeon_hd_6990_4gt_paljon_melua_antilleista
Timestamp: 2019-06-19 01:15:24+00:00

Document:
AMD Radeon HD 6990 4Gt: Paljon melua Antilleista - Hardware.fi
Hardware.fi > Artikkelit > AMD Radeon HD 6990 4Gt: Paljon melua Antilleista
Kuukausia myöhässä ja oletetusti vain pari viikkoa Nvidian vastaavaa kahden piirin näytönohjainta edellä, AMD:n Radeon HD 6990 on näytönohjainkukkulan kiistämätön kuningas. Mutta tuleeko sen suorituskyky liian kalliilla hinnalla?
AMD ja Nvidia ovat valmistelleet ja hioneet kahden piirin huippumallejaan jo kuukausia. Molemmat yritykset haluavat pitää tiedot omista virtasyöpöistään itsellään. Kumpikaan ei ole ollut halukas vielä painamaan kaasua ja riskeerata jäämällä nolosti kakkoseksi. On hyvä, etteivät nämä yritykset kuitenkaan elä elämäänsä kilometri kerrallaan.
Aikaa on kuitenkin jo tuhlattu kylliksi. AMD Radeon HD 6990 piti julkaista viime vuonna, ja nyt maaliskuussa mietimme lupasiko AMD liikoja lokakuun pressitilaisuudessa. Kuulimme jopa huhuja, että 6990 olisi peruttu.
Au contraire, Pierre. Näyttää siltä, että AMD on ottamassa ensimmäisen askeleen, uhmaten Nvidian GeForce GTX 590:ää. Saimme testattavaksi yhden Radeon HD 6990:n viikko sitten, beta-ajurit pari päivää myöhemmin, ja päivitetyt CAP-profiilit pari päivää sen jälkeen. Tätä seuraava testimaratoni jätti Le Mansin 24 tuntia varjoonsa.
Saanko esitellä: Radeon HD 6990 4 Gt
Kuulostaa melko majesteettiselta, eikö? 6990. 4 Gt. Ennennäkemätöntä AMD:lta työpöydällä. Ei pidä kuitenkaan antaa nimileikkien sekoittaa päätäsi kuin Ferrarin rosso corsa.
Radeon HD 6990 seuraa aiempien tuplanäytönohjainten, kuten Radeon HD 4870 X2 ja Radeon HD 5970, jalanjälkiä. Siinä on kaksi piiriä, jotka toimivat hieman alennetulla kellotaajuudella verrattuna yrityksen yhden piirin huippumalliin. Sen 4 Gt muisti on jaettu kahdelle eri piirille, joten käytännössä sitä on tarjolla 2 Gt per piiri. Toisin sanoen yhdellä kortilla on kaksi näytönohjainta CrossFiressa.
Vaikka Radeon HD 6990 oli koodinimeltään Antilles, se koostuu kahdesta Cayman-pohjaisesta piiristä, joita käytetään Radeon HD 6970 ja 6950 -näytönohjaimissa. Jos muistat HD 6900 -sarjan julkaisuartikkelistamme, Cayman käyttää uutta VLIW4-arkkitehtuuria, jonka ansiosta AMD pystyy saamaan piiristä enemmän tehoa per käytetty neliömillimetri. On tilanteita, joissa uusi arkkitehtuuri voi olla hitaampi kuin vanha, mutta AMD:n mukaan nämä tilanteet ovat harvassa.
Käytännön tilanne on kuitenkin se, että suurin Cayman-piiri sisältää vähemmän ALU-yksiköitä kuin aikaisempi Cypress-piiri (jota käytetään Radeon HD 5800 -sarjassa). Caymanin ALUt ovat kuitenkin tehokkaampia. Syvempi katsaus arkkitehtuuriin löytyy aiemmasta artikkelistamme.
Jokaisessa Cayman-piirissä on 1536 ALU-yksikköä jaoteltuna 24:n SIMD-yksikköön. Tekstuuriyksikköjä on neljä per SIMD, eli yhteensä 96. Radeon HD 6990 käyttää Cayman-piiriä leikkaamattomana, eli siinä on yksiköitä kaksinkertainen määrä. 4 gigatavun kehyspuskuri on jaettu, 2 Gt GDDR5-muistia per piiri, ja välillä on 256-bittinen väylä.
AMD yhdistää Cayman-piirit samalla PLX:n valmistamalla 48-kaistaisella PCI Express 2.0 -kytkimellä, joka löytyy Radeon HD 5970:stä. 16 kaistaa PCIe-liitäntään, 16 GPU 1:lle ja 16 GPU 2:lle.
ALU-yksiköt (CUDA/SP)
Tekstuurinopeus
Pikselinopeus
Kehyspuskuri
ilmoitettu maksimitehonkulutus
Olemme tietysti mielissämme siitä, että AMD käyttää täysiä Cayman-piirejä. Mutta Radeon HD 6970 TDP on 250 wattia. Tästä syystä 6990:n vakiokellotaajuus on laskettu HD 6970:n 880 MHz:sta 830 MHz:n. Samalla muistin kellotaajuus on laskettu Radeon HD 6950:n tasolle 1250 MHz:n (vs. 6970 1375 MHz). Tuloksena on 5,1 TFLOPSin laskentateho, tai 1,27 TFLOPSia kaksoistarkkuudella.
AMD on varustanut tämän kortin kuitenkin parilla yllätyksellä, jotka "rikkovat sääntöjä" suorituskyvyn nimissä.
Seuraava sivuRadeon HD 6990: Tehonkulutus, Jäähdytys, Koko — massiivista

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD